คึกคัก
วานนี้ (9 มิ.ย.) เป็นวันแรกของการเปิดแลกธนบัตรที่ระลึกและเหรียญที่ระลึก เฉลิมพระเกียรติพระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 70 ปี บรรยากาศเต็มไปด้วยความคึกคัก
10 มิ.ย. 2559

วานนี้ (9 มิ.ย.) เป็นวันแรกของการเปิดแลกธนบัตรที่ระลึกและเหรียญที่ระลึก เฉลิมพระเกียรติพระบาทสมเด็จพระเจ้าอยู่หัว เนื่องในโอกาสฉลองสิริราชสมบัติครบ 70 ปี บรรยากาศเต็มไปด้วยความคึกคัก 
โดยเหรียญที่ระลึกนั้นกรมธนารักษ์คาดว่าจะขายหมดใน 2 สัปดาห์ และยืนยันว่าไม่ผลิตเพิ่มแน่นอน
ส่วนธนบัตรที่ระลึกนั้น ที่ธนาคารกรุงเทพ สำนักงานใหญ่ ถนนสีลม มีคนมารอคิวก่อนแบงก์เปิดทำการเวลา 08.30 น. ขณะที่ธนาคารกสิกรไทย สำนักพหลโยธิน จ่ายแลกหมดภายใน 45 นาที หลังเปิดทำการ จนเจ้าหน้าที่ต้องแจ้งคนที่ผิดหวัง กลับมาใหม่ในวันรุ่งขึ้น
วรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธปท. ฝากมาบอกว่า แม้ว่าในเขตกรุงเทพฯ และปริมณฑล สาขาหลักของแต่ละธนาคารจะจ่ายแลกหมดแล้ว
แต่ในสาขาย่อยๆ ยังพอมีเหลือ จะธนาคารมีการเบิกเพิ่มไปเตรียมไว้ให้จ่ายแลกวันต่อๆ ไปแล้ว